
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 14P/57/2024 7624201633 15. 07. 2024 JUDr. Matej Okály ECLI:SK:OSSN:2024:7624201633.4
ROZSUDOK V MENE SLOVENSKEJ REPUBLIKY Okresný súd Spišská Nová Ves, sudca JUDr. Matej Okály, v právnej veci navrhovateľky: A. B., nar. XX.XX.XXXX, trvale bytom C. XX, D. E. D. X. XXXX XXXX/XX, F. C. G., proti manželovi, ktorý návrh na rozvod manželstva nepodal: H. B., nar. XX.XX.XXXX, trvale bytom H. X, F. C. G., za účasti maloletej: I. B., nar. XX.XX.XXXX, zastúpenej kolíznym opatrovníkom Úradom práce, sociálnych vecí a rodiny Spišská Nová Ves, v konaní o rozvod manželstva a úprave práv a povinností rodičov k maloletej na čas po rozvode, takto rozhodol: I. Súd manželstvo účastníkov H. B., nar. XX.X.XXXX a A. B., J. H., nar. XX. XX.XXXX, uzavreté dňa 9.9.2020, zapísané v knihe manželstiev Matričného úradu F. A., vo zväzku 8/2, ročník 2020, na strane 123, pod poradovým číslom 30 r o z v á d z a . II. Na čas po rozvode sa schvaľuje rodičovská dohoda o úprave rodičovských práv a povinností k maloletej I. B., nar. X.X.XXXX, v tomto znení: Maloleté dieťa I. B., nar. X.X.XXXX sa z v e r u j e do osobnej starostlivosti matky, ktorá je oprávnená a povinná zabezpečovať starostlivosť o maloleté dieťa. Otec maloletej sa z a v ä z u j e prispievať na výživu maloletej I. B., nar. X.X.XXXX sumou vo výške 140,€ mesačne, k rukám matky vždy do 20. dňa v mesiaci vopred od právoplatnosti rozsudku do budúcna. Otec je o p r á v n e n ý stretávať sa s mal. I. B., nar. X.X.XXXX v nepárny týždeň v piatok od 15,00 hod. do 18,00 hod., v sobotu od 8,00 hod. do 18,00 hod. a v nedeľu od 8,00 hod. do 17,00 hod. Každý párny týždeň v mesiaci júl, august v čase od 8,00 hod. do 18,00 hod. a v ostatných mesiacoch v priebehu roka v čase od 15,00 hod. do 18,00 hod. s tým, že otec je oprávnený a povinný si maloleté dieťa prevziať v mieste bydliska matky v čase začiatku styku, resp. v prípade, že dieťa bude navštevovať predškolské zariadenie tak v tomto zariadení a v čase konca styku sa zaväzuje dieťa v mieste bydliska matky matke vrátiť a matka sa zaväzuje a súčasne je povinná maloleté dieťa v čase začiatku styku dieťa otcovi odovzdať a v čase konca styku od otca prevziať. III. Žiaden z účastníkov n e m á právo na náhradu trov konania. odôvodnenie: Rozsudok neobsahuje odôvodnenie, nakoľko bol vyhlásený na pojednávaní za prítomnosti všetkých účastníkov konania a títo sa odvolania vzdali (§ 221 písm. a/ Civilného sporového poriadku).
Poučenie: Proti tomuto rozsudku odvolanie nie je prípustné. Podľa § 221 písm. a) Civilného sporového poriadku s poukazom na § 2 ods. 1 Civilného mimosporového poriadku rozsudok neobsahuje odôvodnenie, nakoľko rozsudok bol vyhlásený na pojednávaní za prítomnosti všetkých účastníkov konania a títo sa vzdali odvolania. Proti výroku, ktorým bola schválená dohoda rodičov o úprave výkonu ich rodičovských práv a povinností k maloletému dieťaťu nie sú rodičia oprávnení podať odvolanie (§ 122 Civilného mimosporového poriadku). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že opäť prijíma svoje predošlé priezvisko.

